Oficialusis leidinys L 347 , 23/12/1998 p. 0031 - 0032



Komisijos reglamentas (EB) Nr. 2788/98 1998 m. gruodžio 22 d. iš dalies keičiantis Tarybos direktyvą 70/524/EEB dėl pašarų priedų, panaikindamas leidimą vartoti tam tikras augimą skatinančias medžiagas EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į Austrijos, Suomijos ir Švedijos stojimo aktą, ypač į jo 151 straipsnį kartu su XV priedo VII antraštinės dalies VII E punkto 4 dalis, ir į sutarčių, kuriomis įkurta Europos Sąjunga, pakeitimus, atsižvelgdama į 1970 m. lapkričio 23 d. Tarybos direktyvą 70/524/EEB dėl pašarų priedų [1] su paskutiniais pakeitimais, padarytais Komisijos direktyva 98/19/EB [2], ypač į jos 11 straipsnio 3 dalį, kadangi pagal Stojimo akto XV priedą Švedijai buvo leista iki 1998 m. gruodžio 31 d. ir toliau taikyti galiojančius įstatymus, draudžiančius pašaruose naudoti augimą skatinančių medžiagų grupėms priklausančius priedus; kadangi 1997 m. balandžio 10 d. ir 1998 m. vasario 2 d. ji pateikė smulkiai moksliškai pagrįstus prašymus pakoreguoti nuostatas dėl karbadokso ir olakvindokso; kadangi dėl Švedijos pateiktų prašymų Komisija turi priimti sprendimą iki 1998 m. gruodžio 31 d.; kadangi pagal Direktyvos 70/524/EEB 11 straipsnį valstybė narė, kuri po atitinkamų nuostatų priėmimo gavusi naujos informacijos ar naujai įvertinusi esamą informaciją, turi pagrindo manyti, kad vieno iš direktyvoje išvardytų pašarų priedų vartojimas kelia pavojų gyvūnų ar žmonių sveikatai ar aplinkai, gali laikinai sustabdyti leidimą vartoti tą priedą; kadangi 1997 m. rugsėjo 6 d. Nyderlandų Karalystė savo teritorijoje uždraudė pašaruose vartoti karbadoksą; kadangi 1997 m. liepos 18 d. kitoms valstybėms narėms ir Komisijai ji pranešė smulkią informaciją apie savo sprendimo priežastis; kadangi vadovaujantis Direktyvos 70/524/EEB 3a straipsnio b punktu, leidimo medžiagai negalima išduoti, jei dėl savo vartojimo sąlygų ji turi žalingą poveikį žmonių ir gyvūnų sveikatai; kadangi Komisija konsultavosi su Gyvūnų mitybos moksliniu komitetu (SCAN) dėl to, ar remiantis jai suteikta informacija, kvinoksalino-N-dioksidų karbadokso ir olakvindokso vartojimas kelia pavojų vartotojams, operatoriams ir pačiam gyvūnui; kadangi išstudijavęs Komisijai suteiktą informaciją, SCAN 1998 m. liepos 10 d. pateiktoje nuomonėje nurodė, kad laikosi savo ankstesnės nuomonės dėl kvinoksalino-N-dioksidų karbadokso ir olakvindokso priimtinumo anksčiau apibrėžtomis vartojimo sąlygomis; tačiau kadangi SCAN pripažįsta, kad nė viena iš tų dviejų medžiagų nepasirodė idealiai saugi atliekant su gyvūnais laboratorinius bandymus ir nėra tikėtina, jog ateityje bus sukurti kiti pašarų priedai su tokiomis genotoksinėmis ypatybėmis; kadangi SCAN pripažino, kad karbadoksas ir olakvindoksas turi genotoksinį ir karcinogeninį poveikį graužikams; kadangi SCAN pažymi, jog Komisija visiškai sutinka, kad poveikis darbuotojams be abejonės gali būti pavojingas, nes jiems daro poveikį pirminės molekulės; kadangi asmenims, pašarų gamyklose keičiantiems oro filtrų įklotus, daromas ypatingas genotoksiškas arba karcinogeninis poveikis per odą ir kvėpavimo takus; kadangi galimybė, jog į asmenų, gamyklose arba ūkiuose dirbančių su pašarų priedais, organizmą gali patekti pirminė medžiaga, tikrai yra; kadangi SCAN suvokia, kad reikia įvykdyti daug sąlygų, kad šios medžiagos galėtų būti saugiai vartojamos; kadangi SCAN norėtų žinoti, ar tos sąlygos praktiškai yra vykdomos; kadangi SCAN visų pirma rekomenduoja, kad būtų dar kartą įvertintas karbadokso ir olakvindokso poveikis darbo vietose ir būtų atliktos su pašarų priedais dirbančių darbuotojų sveikatos epidemiologinės studijos; kadangi Komisija mano, jog genotoksiškam pašarų priedui neįmanoma nustatyti ribos, žemiau kurios jis nebekelia pavojaus vartotojui, nes net nedidelis priedo likučių kiekis žmogaus organizme gali išprovokuoti auglį skatinančius pokyčius; kadangi dėl to negalima nustatyti jo išėmimo iš apyvartos termino, kuris užtikrintų vartotojų saugą; kadangi Komisija mano, kad preparatų sudėties tikslaus aprašymo ir rekomendacijų dėvėti kaukes bei apsauginius drabužius nepakanka gamyklų ir ūkių darbuotojų saugai užtikrinti; kadangi Komisija yra gavusi pranešimų apie atvejus, kai gyvulininkyste besiverčiantys ir jokios apsaugos nenaudojantys ūkininkai per kvėpavimo takus ar odą patyrė genotoksinį ir potencialų karcinogeninį pirminių medžiagų poveikį; kadangi, atsižvelgiant į galimą augimą skatinančių karbadokso ir olakvindokso žalingą poveikį žmonių sveikatai, leidimas juos vartoti turėtų būti panaikintas; kadangi šioje direktyvoje numatytos priemonės atitinka Pašarų nuolatinio komiteto nuomonę, PRIĖMĖ ŠĮ REGLAMENTĄ: 1 straipsnis Išbraukiami Direktyvos 70/524/EEB B priedo šių augimą skatinančių medžiagų įrašai: "— Karbadoksas, — Olakvindoksas" . 2 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Šis reglamentas taikomas nuo 1999 m. sausio 1 d. Tačiau jei šio reglamento įsigaliojimo metu valstybė narė pagal Bendrijos teisę nėra uždraudusi vartoti vienos ar kelių šio reglamento 1 straipsnyje nurodytų augimą skatinančių medžiagų, leidimas toms medžiagoms tokioje valstybėje narėje galioja iki 1999 m. rugpjūčio 31 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1998 m. gruodžio 22 d. Komisijos vardu Franz Fischler Komisijos narys [1] OL L 270, 1970 12 14, p. 1. [2] OL L 96, 1998 3 28, p. 39. --------------------------------------------------